Η χρονογραμμή των ρημάτων είναι:

1. **Ενεστώτας**(τώρα)
2. **Παρατατικός**(χθες συνέχεια)
3. **Αόριστος**(χθες μια φορά)
4. **Μέλλοντας Εξακολουθητικός**(αύριο συνέχεια)
5. **Μέλλοντας Συνοπτικός**(αύριο μια φορά)
6. **Παρακείμενος**(έχω κάνει κάτι)
7. **Υπερσυντέλικος**(είχα κάνει κάτι)
8. **Μέλλοντας Συντελεσμένος** (θα έχω κάνει κάτι)

Γράφω στους 8 χρόνους

το α΄ενικό πρόσωπο

των ρημάτων μαθαίνω και βεβαιώνομαι:

|  |  |
| --- | --- |
| 1 |  |
| 2 |  |
| 3 |  |
| 4 |  |
| 5 |  |
| 6 |  |
| 7 |  |
| 8 |  |

Αρχή φόρμας

**ΕΝΕΡΓΗΤΙΚΗ – ΠΑΘΗΤΙΚΗ ΣΥΝΤΑΞΗ: ΠΑΡΑΔΕΙΓΜΑΤΑ ΜΕΤΑΤΡΟΠΗΣ**

**Σύνοψη Θεωρίας**

Χρησιμοποιούμε Ενεργητική σύνταξη, όταν θέλουμε να τονίσουμε το Υποκείμενο που δρα.

Χρησιμοποιούμε Παθητική σύνταξη, όταν θέλουμε να τονίσουμε την ενέργεια του ρήματος.

**Η Ενεργητική σύνταξη προσδίδει:**

* υποκειμενικότητα (κάνει το ύφος πιο προσωπικό)
* αμεσότητα
* ζωντάνια/ παραστατικότητα

**Η Παθητική σύνταξη προσδίδει:**

* αντικειμενικότητα/ ουδετερότητα (κάνει το ύφος πιο απρόσωπο)
* τυπικότητα/ επισημότητα (εξού και χρησιμοποιείται στον επιστημονικό λόγο)
* νοηματική πυκνότητα και συντομία (εξού και προτείνεται για την ΠΕΡΙΛΗΨΗ)
* ποικιλία νοημάτων

**Από τα ρήματα της Ενεργητικής διάθεσης ΜΟΝΟ τα μεταβατικά μπορούν να μετατραπούν σε Παθητική σύνταξη.**

Για να μεταφέρω μία πρόταση **από την Ενεργητική** στην **Παθητική σύνταξη**:

* Μετατρέπω **το αντικείμενο της Ενεργητικής** σε **υποκείμενο της Παθητικής φωνής.**
* Αν υπάρχουν **δύο αντικείμενα** (το άμεσο και το έμμεσο), μετατρέπω **το άμεσο σε υποκείμενο**.
* Μετατρέπω **το υποκείμενο της Ενεργητικής σε ποιητικό αίτιο της Παθητικής.**
* Τοποθετώ **το ρήμα στον ίδιο χρόνο,** στην Παθητική φωνή, **ώστε** **να συμφωνεί στο πρόσωπο με το νέο υποκείμενο.**

**Π.χ**.

Μας**δίδαξε**γραμματική και συντακτικό.

* Δίδαξε = ρήμα ενεργητικής φωνής και διάθεσης
* (Αυτός = εννοείται υποκείμενο)
* Μας = άμεσο αντικείμενο
* Γραμματική και συντακτικό = έμμεσα αντικείμενα

**Διδαχτήκαμε**γραμματική και συντακτικό.

* Διδαχτήκαμε = ρήμα παθητικής φωνής
* (Εμείς = το άμεσο αντικείμενο της Ενεργητικής εννοείται ως υποκείμενο της Παθητικής)
* Γραμματική και συντακτικό = έμμεσα αντικείμενα (παραμένουν ίδια)

……………………………………………………………………………………….

Ο δάσκαλος μάς**έδωσε**βιβλία.

* έδωσε = ρήμα ενεργητικής φωνής και διάθεσης
* Ο δάσκαλος = υποκείμενο
* βιβλία = άμεσο αντικείμενο
* μάς = έμμεσο αντικείμενο (πτώση γενική, στον ακόλουθο πίνακα βλ. κλίση της προσωπικής αντωνυμίας). Όταν το αντικείμενο που δηλώνει πρόσωπο μπορεί να αντικατασταθεί από εμπρόθετο αντικείμενο (σε + αιτιατική), είναι έμμεσο.



Βιβλία μάς**δόθηκαν**από τον δάσκαλο.

* δόθηκαν = ρήμα παθητικής φωνής και διάθεσης
* Βιβλία = το άμεσο αντικείμενο της ενεργητικής γίνεται υποκείμενο της παθητικής
* από τον δάσκαλο = ποιητικό αίτιο (το υποκείμενο της ενεργητικής γίνεται ποιητικό αίτιο στην παθητική)
* μάς = έμμεσο αντικείμενο (παραμένει ίδιο)

**Τι γίνεται όταν το αντικείμενο είναι δευτερεύουσα πρόταση;**

Πολλές φορές το αντικείμενο του ρήματος της Κύριας πρότασης είναι μία ή και περισσότερες δευτερεύουσες προτάσεις.

Π.χ.

Η σύγχρονη τεχνολογία μάς βεβαιώνει **ΚΥΡΙΑ ΠΡΟΤΑΣΗ**

[ότι ο Ηλεκτρονικός Υπολογιστής και οι εφαρμογές του υποστηρίξουν ουσιαστικά το έργο του δασκάλου] και [συμπληρώσουν τις δυνατότητες του έντυπου βιβλίου.] **ΔΕΥΤΕΡΕΥΟΥΣΕΣ ΕΙΔΙΚΕΣ ΠΡΟΤΑΣΕΙΣ ΠΟΥ ΣΥΝΔΕΟΝΤΑΙ ΜΕ ΤΟ και ΓΙ’ΑΥΤΟ ΚΑΙ ΕΙΝΑΙ ΙΔΙΕΣ, ΩΣ ΑΝΤΙΚΕΙΜΕΝΑ ΤΟΥ ΡΗΜΑΤΟΣ ΤΗΣ ΚΥΡΙΑΣ βεβαιώνει.**

-> Από τη σύγχρονη τεχνολογία (εμείς) βεβαιωνόμαστε

[ότι από τον Ηλεκτρονικό Υπολογιστή και (από) τις εφαρμογές του **ΠΟΙΗΤΙΚΑ ΑΙΤΙΑ**

υποστηρίζεται ουσιαστικά το έργο του δασκάλου] και [συμπληρώνονται οι δυνατότητες του έντυπου βιβλίου.]

**Ιδιάζουσες περιπτώσεις:**

Είναι ενδεικτικά τα ακόλουθα παραδείγματα:

- Η μάχη του ανθρώπου (αντί **από τον άνθρωπο,** δηλ. «κρυμμένο» ποιητικό αίτιο**)** **δε θα χαθεί.**

-> Ο άνθρωπος **δε θα χάσει** τη μάχη.

- Εμείς **θα επαναφέρουμε** τις ανθρωπιστικές αξίες στο επίκεντρο της εκπαιδευτικής πολιτικής.

-> Από εμάς **θα επανέλθουν** οι ανθρωπιστικές αξίες στο επίκεντρο της εκπαιδευτικής πολιτικής.

- Ο κλάδος της οικονομίας απαιτεί ουσιαστικές μεταρρυθμίσεις.

-> Ουσιαστικές μεταρρυθμίσεις απαιτούνται **για τον κλάδο της οικονομίας\*.**

**\***Λόγω της ρηματικής έκφρασης το ποιητικό αίτιο δε μπορεί να διατυπωθεί. Στη θέση του μπαίνει ένας εμπρόθετος προσδιορισμός της αναφοράς με παρόμοια νοηματική σχέση.

**Πώς γίνονται οι μετατροπές των αρχαιοπρεπών ρημάτων;**

Υπάρχουν ρήματα που προέρχονται μορφολογικά απευθείας από την αρχαία ελληνική γλώσσα, δηλαδή δεν έχουν υποστεί σημαντική μορφολογική μεταβολή μέσα στο πέρασμα του χρόνου. Ενδεικτικά μπορούμε να αναφέρουμε τις εξής περιπτώσεις:

|  |  |  |  |  |
| --- | --- | --- | --- | --- |
| **Ενεστώτας** | **Παρατατικός** | **Αόριστος** | **Παθητικός Αόριστος** | **Παθητικός Παρακείμενος** |
| **λέω****λέγομαι** | έλεγαλεγόμουν | είπα  | ειπώθηκα | έχω ειπωθεί |
| **επιδίδω****επιδίδομαι** | επέδιδαεπεδιδόμουν | επέδωσα | επιδόθηκα | έχω επιδοθεί |
| **συνθέτω****συντίθεμαι** | συνέθετα(συνετιθέμην) | συνέθεσα | συντέθηκα | έχω συντεθεί |
| **αναδεικνύω****αναδεικνύομαι** | Αναδείκνυα | ανέδειξα | αναδείχτηκα | έχω αναδειχθεί/τει |
| **προσλαμβάνω****προσλαμβάνομαι** | προσελάμβαναπροσλαμβανόμουν | προσέλαβα | προσλήφθηκα | έχω προσληφθεί |
| **καταρρίπτω****καταρρίπτομαι** | κατέρριπτακατερριπτόμουν | κατέρριψα | καταρρίφθηκα | έχω καταρριφθεί |
| **απαλλάσσω****απαλλάσσομαι** | απάλλασσααπαλλασσόμουν | απάλλαξα | απαλλάχθηκα | έχω απαλλαχθεί/ γεί |

Π.χ.**Είπε** ωραία λόγια. ->

Ωραία λόγια **ειπώθηκαν.**

Ο κλητήρας **επέδωσε** τη δικαστική απόφαση στον ενοικιαστή. ->

Η δικαστική απόφαση **επιδόθηκε** από τον κλητήρα στον ενοικιαστή.

**ΣΥΝΕΧΙΣΕ!!**

Τα πορίσματα προηγούμενων ετών **συνθέτουν**το επιστημονικό του έργο.

……………………………………………………………………………..

Το ηρωικό ιδεώδες **αναδεικνύεται** από την Ιλιάδα.

……………………………………………………..

Η εταιρεία τον **έχει προσλάβει**με πολύ ευνοϊκούς όρους.

……………………………………………………………

**ΚΑΙ ΠΑΡΑΚΑΤΩ:**

**Ασκήσεις Πανελλαδικών**

[**Πανελλήνιες 2009 Ημερήσια Λύκεια**](https://filologika.gr/exetaseis/themata-panellinion-exetaseon/panellinies-2009/imerisia-lykeia/)

**Ερ.** Να αναγνωρίσετε το είδος της σύνταξης (ενεργητικής ή παθητικής) στις παρακάτω προτάσεις και να μετατραπεί η καθεμιά στην αντίθετή της:

α) «… γιατί εδώ την αυθεντία, όταν κι όπου υπάρχει, με τρόπο πάντως ελέγξιμο, δεν την περιφρουρεί καμιά αστυνομική δύναμη.»

β) «Η μάχη του ανθρώπου δε θα χαθεί ενόσω θα υπάρχει καταφυγή του Λόγου, το βιβλίο.»

**………………………………………………………………………………………………………………………………………………………………………………………………………………………………**

[**Πανελλήνιες 2010 Ημερήσια Λύκεια Επαναληπτικές**](https://filologika.gr/exetaseis/themata-panellinion-exetaseon/panellinies-2010/imerisia-lykeia-epanaliptikes/)

**Ερ.** Να μετατραπεί η παθητική σύνταξη του παρακάτω αποσπάσματος σε ενεργητική. «Τα ανθρώπινα δικαιώματα στην ασφάλεια, στην Υγεία και στον βιοπορισμό απειλούνται όλο και πιο πολύ από τις αλλαγές στο κλίμα της Γης.»

………………………………………………………………………………………………………………………………………………………………………………………………………………………………………………………………………………………………………………………………………

[**Πανελλήνιες 2013 Ημερήσια Λύκεια**](https://filologika.gr/exetaseis/themata-panellinion-exetaseon/panellinies-2013/imerisia-lykeia/)

**Ερ.** Να μετατρέψετε την ενεργητική σύνταξη σε παθητική στο απόσπασμα που ακολουθεί: «Από την άλλη, ο ίδιος ο άνθρωπος σφραγίζει την ιστορική πορεία του με πολέμους και αγριότητες, θεοποιεί τα υλικά αγαθά και συντηρεί την αδικία και τις ανισότητες.»

………………………………………………………………………………………………………………………………………………………………………………………………………………………………………………………………………………………………………………………………………

[**Πανελλήνιες 2015 Ημερήσια Λύκεια Επαναληπτικές**](https://filologika.gr/exetaseis/themata-panellinion-exetaseon/themata-panellinies-2015/panellinies-2015-imerisia-lykia-epanaliptikes/)

**Ερ.** Στις υπογραμμισμένες προτάσεις του αποσπάσματος που σας δίνεται, να μετατρέψετε την παθητική σύνταξη σε ενεργητική.

«Αν θυμηθούμε το πώς προβάλλονται τα θέματα των αναπήρων από τις ειδήσεις και τις εφημερίδες, θα αντιληφθούμε το πώς αναπαράγονται και τα φαινόμενα περιθωριοποίησης και στιγματισμού.»

* Γιατί η συντάκτρια προτίμησε την παθητική σύνταξη;
* Ποια αλλαγή παρατηρείτε στο νόημα μετά τη μετατροπή της παθητικής σε ενεργητική;

**………………………………………………………………………………………………………………………………………………………………………………………………………………………………………………………………………………**

[**Πανελλαδικές 2016 Ημερήσια Λύκεια**](https://filologika.gr/exetaseis/themata-panellinion-exetaseon/panellinies-2016-imerisia-lykia-neo/)

**Ερ.**Να αναγνωρίσετε το είδος της σύνταξης στο παρακάτω απόσπασμα και να τη μετατρέψετε στο άλλο είδος.

«Ο εκδημοκρατισμός και η αθρόα κατανομή των αγαθών του πνευματικού πολιτισμού κατάργησε και τα όρια του πνευματικού προβαδίσματος.»

**………………………………………………………………………………………………………………………………………………………………………………………………………………………………………………………………………………**

[**Πανελλαδικές 2016 Επαναληπτικές ΕΠΑ.Λ.**](https://filologika.gr/exetaseis/themata-panellinion-exetaseon/panellinies-2016-imerisia-lykia-neo/)

**Ερ.** Να μετατρέψετε την ακόλουθη ενεργητική σύνταξη σε παθητική κάνοντας όλες τις απαραίτητες αλλαγές:

«Ζεσταίνουν τα σπίτια τους με τηλεθέρμανση από εργοστάσια καύσης απορριμμάτων, λιπαίνουν τους κήπους τους με προϊόντα από την ανακύκλωση, χρησιμοποιούν οικοδομικά υλικά και άσφαλτο με ενσωματωμένα τα επεξεργασμένα απορρίμματα και ούτω καθεξής.»

**………………………………………………………………………………………………………………………………………………………………………………………………………………………………………………………………………………**

ΠΗΓΗ: ΕΠΕΞΕΡΓΑΣΙΑ ΥΛΙΚΟΥ ΠΟΥ ΕΧΕΙ ΣΥΛΛΕΞΕΙ Η ΦΙΛΟΛΟΓΟΣ [Μαρία Κασιμάτη](https://www.facebook.com/maria.kassimati.5)[,](https://www.facebook.com/%CE%A0%CE%B1%CE%BB%CE%B1%CF%83%CE%AF%CE%B4%CE%B7%CF%82-%CE%A0%CE%B1%CE%BD%CE%B1%CE%B3%CE%B9%CF%8E%CF%84%CE%B7%CF%82-%CE%A6%CE%B9%CE%BB%CF%8C%CE%BB%CE%BF%CE%B3%CE%BF%CF%82-287231874733747/) ΓΙΑ ΤΟΝ ΙΣΤΟΤΟΠΟ filologika.gr